Pirkimo specialiųjų sąlygų 2 priedas „Techninė specifikacija“

DOKUMENTŲ ARCHYVAVIMO, INVENTORIZAVIMO, SKAITMENINIMO, ELEKTRONINIO ARCHYVO MODULIO SUKŪRIMO PASLAUGŲ 
TECHNINĖ SPECIFIKACIJA

1. SĄVOKOS IR SANTRUMPOS

	Nr.
	Sąvokos
	Aprašymas

	1.1. 
	Užsakovas
	VšĮ „Alytaus poliklinika“

	1.2. 
	Tiekėjas
	Ūkio subjektas – fizinis asmuo, privatusis ar viešasis juridinis asmuo, kita organizacija ir jų struktūrinis padalinys arba tokių asmenų grupė, su kuriuo Užsakovas sudaro pirkimo Sutartį

	1.3. 
	Sutartis
	Sutartis sudaroma tarp Tiekėjo ir Užsakovo dėl šio pirkimo objekto

	1.4. 
	Paslaugos
	1.4.1. Asmens sveikatos kortelių apdorojimas ir parengimas skaitmeninimui (lapų išrišimas, išsegimas, susegimas atgal ta pačia tvarka užbaigus skenavimą)
1.4.2. Skenavimas ir skaitmeninių dokumentų (failų) sukūrimas
1.4.3. Metaduomenų sukūrimas ir užpildymas – nuskenuotų dokumentų indeksavimas pagal filtrus (paieškos funkcionalumo sukūrimas)
1.4.4. Dokumentų talpinimas ir saugojimas į skaitmeninį archyvą (laikiną elektroninę skaitmeninę saugyklą)
1.4.5. Elektroninio archyvo modulio sukūrimas ir nuskenuotų dokumentų sukėlimas – programavimo paslaugos
1.4.6. Elektroninio archyvo modulio garantinė ir techninė priežiūra

	1.5. 
	Metaduomenys
	Nuskenuotą ir suskaitmenintą dokumentą, failą aprašančių duomenų visuma leidžianti identifikuoti dokumentą

	1.6. 
	Kortelė
	Asmens sveikatos kortelę sudaro popierinis dokumentų rinkinys, kuriame užfiksuoti paciento ambulatoriniai apsilankymai, diagnostiniai duomenys, gydytojų įrašai, laboratorinių tyrimų ir kitų procedūrų rezultatai. Kortelės sudėtinės dalys gali apimti:
(i) titulinio lapo dalį su paciento identifikaciniais duomenimis (vardas, pavardė, gimimo data, asmens kodas, gyvenamoji vieta);
(ii) gydytojų įrašų lapus su apsilankymų datomis ir medicininėmis pastabomis;
(iii) laboratorinių tyrimų rezultatų lapus, siuntimus, išrašus ir kitus prie kortelės pridedamus dokumentus;
(iv) skiepijimo ir profilaktinių patikrinimų įrašus;
(v) kitus su paciento sveikata susijusius priedus.
Viena asmens sveikatos kortelė atitinka vieną fizinį asmenį (pacientą) ir skaitmeninimo metu turi būti tvarkoma kaip vienas nedalomas vienetas.
Vidutinis vienos asmens sveikatos kortelės lapų skaičius nustatytas Užsakovo išankstinės atrankos būdu: atsitiktinės atrankos principu atrinkus 50 (penkiasdešimt) asmens sveikatos kortelių ir apskaičiavus aritmetinį vidurkį, gautas rodiklis — 120 (vienas šimtas dvidešimt) lapų vienai kortelei. 
Užsakovas negarantuoja, kad kiekvienos kortelės faktinis lapų skaičius atitiks nurodytą vidurkį

	1.7. 
	Šalys
	Tiekėjas ir Užsakovas






2. PIRKIMO OBJEKTAS
2.1. Paslaugų apimtys:
	Nr.
	Paslaugos pavadinimas
	Mato vnt.
	Preliminarus kiekis

	1.
	Kortelių sutvarkymas ir paruošimas skenavimui
	Viena kortelė

	57 000


	2.
	Skenavimas ir skaitmeninių dokumentų (failų) sukūrimas
	
	

	3.
	Kortelių metaduomenų sukūrimas ir užpildymas (vardas, pavardė, asmens kodas arba gimimo data, paskutinio įrašo data, unikalus dokumento identifikatorius (sisteminis), leidžiantis nustatyti fizinę Kortelės buvimo vietą suradimui)

	
	

	4.
	Dokumentų talpinimas ir saugojimas į skaitmeninį archyvą (laikiną elektroninę skaitmeninę saugyklą
	
	

	5.
	Elektroninio archyvo modulio sukūrimas
	Paslauga
	1

	6.
	Nuskenuotų Kortelių perkėlimas į elektroninio archyvo modulį
	Paslauga
	1

	7.
	Elektroninio archyvo modulio garantinė ir techninė priežiūra 
	Mėn.
	24 mėn.



2.2. Iki pirkimo dokumentuose nurodyto termino, Tiekėjas turi teisę atvykti į Užsakovo buveinę adresu Naujoji g. 48, 62381 Alytus ir susipažinti su Kortelių pavyzdžiais. Tiekėjas turi kreiptis į pirkimo dokumentuose nurodytus Užsakovo kontaktinius asmenis. Susipažinimo su Kortelių pavyzdžiais metu atsakymai į Tiekėjo klausimus neteikiami. Tiekėjui draudžiama fiksuoti Kortelių duomenis. 
2.3. Užsakovas turi teisę koreguoti perkamų Paslaugų preliminarius kiekius ir pateikti suskaitmeninimui mažesnį preliminaraus Paslaugų kiekį. Užsakovas neįsipareigoja pateikti suskaitmeninimui viso nurodyto preliminaraus kiekio.
2.4. Dokumentų valdymas, archyvavimas, skaitmeninimas turi būti vykdomas vadovaujantis:
2.4.1. Lietuvos Respublikos dokumentų ir archyvų įstatymu;
2.4.2. Dokumentų tvarkymo ir apskaitos taisyklėmis;
2.4.3. Bendrųjų dokumentų saugojimo terminų rodykle;
2.4.4. Lietuvos Respublikos asmens duomenų teisinės apsaugos įstatymu;
2.4.5. Bendruoju duomenų apsaugos reglamentu (BDAR);
2.4.6. Lietuvos respublikos sveikatos apsaugos ministro 1999-11-29 įsakymu Nr. 515 patvirtinta sveikatos priežiūros įstaigų veiklos apskaitos ir atskaitomybės tvarka;
2.4.7. Lietuvos vyriausiojo archyvaro 2019-12-18 įsakymu Nr. VE-73 Dėl popierinių dokumentų atrankos ir išsaugojimo elektronine forma tvarkos aprašo patvirtinimo;
2.4.8. kitais dokumentų valdymą, archyvavimą, saugojimą ir asmens duomenų apsaugą reglamentuojančiais teisės aktais.
2.5. Subtiekėjų pasitelkimas visais atvejais turi būti suderintas su Užsakovu ir galimas tik gavus Užsakovo rašytinį sutikimą. Subtiekėjų pasitelkimo atveju Tiekėjas turi užtikrintų tų pačių reikalavimų numatytų Sutartyje, techninėje specifikacijoje, jos prieduose ir kitų pirkimo dokumentų reikalavimų laikymąsi.
2.6. Tiekėjas įsipareigoja užtikrinti visų dokumentų konfidencialumą laikantis teisės aktuose nustatytų dokumentų saugojimo reikalavimų. Tiekėjas, sudaręs Sutartį, privalės pasirašyti įsipareigojimą dėl konfidencialios informacijos neatskleidimo (Priedas Nr. 1).
2.7. Tiekėjas Paslaugas teikia naudodamasis savo technine, programine ir kita įranga, reikalinga tinkamam Paslaugų suteikimui. 

3. PASLAUGŲ TEIKIMO TERMINAI
3.1. Tiekėjas Paslaugas, išskyrus elektroninio archyvo modulio garantinę ir techninę priežiūrą, privalo suteikti per 9 (devynis) mėn. nuo Sutarties įsigaliojimo dienos. Elektroninio archyvo modulio garantinė ir techninė priežiūra teikiama 24 (dvidešimt keturis) mėn. po elektroninio archyvo modulio darbų visiško užbaigimo.
3.2. Paslaugos turi būti teikiamos etapais pagal Tiekėjo pateiktą ir su Užsakovu suderintą grafiką.
3.3. Tiekėjas turi teisę Paslaugas teikti etapais siekiant paspartinti Paslaugų suteikimą ir užbaigimą iki termino, pavyzdžiui, lygiagrečiai vienu metu atlikti Kortelių skenavimą ir elektroninio archyvo modulio sukūrimą bei integraciją. 

4. SKAITMENINAMŲ KORTELIŲ PERDAVIMAS IR GRĄŽINIMAS
4.1. Tiekėjas privalo užtikrinti, kad perduodamos Kortelės nebūtų prarastos, sugadintos, neteisėtai naudojamos, pakeistos kitomis ar pakeistas, ištrintas jų turinys, sunaikintos.
4.2. Tiekėjas privalo užtikrinti perduodamų Kortelių paėmimą, laikiną saugojimą skaitmeninimo metu bei grąžinimą Užsakovui. 
4.3. Kortelės skaitmeninimui perduodamos į Tiekėjo dėžes ar kitas laikmenas (talpyklas) Užsakovo pasirinkta apimtimi ir kiekiais. Kortelės po skaitmeninimo privalo būti grąžinamos Užsakovui tokia pačia tvarka, kaip buvo perduotos. Į Tiekėjo pasiūlytą įkainį įeina ir krovos bei transportavimo darbai, paimtų Kortelių saugojimas transportavimo ir skenavimo metu, duomenų apsauga bei nuskenuotų ir po skenavimo darbų Kortelių grąžinimas.
4.4. Įsigaliojus Sutarčiai, Tiekėjas privalo sudaryti ir suderinti su Užsakovu įgyvendinimo planą, kuriame turi atsispindėti skaitmeninimo etapai, konkretūs atlikimo terminai, popierinių dokumentų paėmimo ir grąžinimo tvarka, grafikas.
4.5. Kortelės skaitmeninimui perduodamos ir grąžinamos Teikėjui ir Užsakovui pasirašant dokumentų perdavimo–priėmimo aktą, kuriame nurodoma skaitmenizavimui perduodamų Kortelių identifikavimo duomenys: vardas, pavardė, gimimo data, dėžės (laikmenos) identifikavimo duomenys arba kiti Šalių sutarti identifikaciniai duomenys užtikrinantys Kortelės fizinį atsekamumą. Grąžinant dokumentus Užsakovui, Šalys pasirašo perdavimo–priėmimo aktą.
4.6. Skaitmenimnimas galės būti vykdomas Tiekėjo patalpose arba Užsakovo patalpose:
4.6.1. jei Tiekėjas pageidauja skaitmeninimą atlikti Užsakovo patalpose adresu Naujoji g. 48, 62381 Alytus, Tiekėjas paslaugas teikia naudodamas Tiekėjo kompiuterius, serverius, skenerius ir kitą reikalingą techninę bei programinę įrangą, kurią pristato į Užsakovo patalpas. Užsakovas techninės įrangos nesuteiks. Dėl Tiekėjo naudojimosi Užsakovo patalpomis Šalys sudaro atskirą susitarimą. Užsakovas leis naudotis patalpomis tik Užsakovo administracijos darbo metu;
4.6.2. jei Tiekėjas pageidauja skaitmeninimą atlikti savo patalpose, Korteles Tiekėjas turės pasiimti iš Užsakovo buveinės adresu Naujoji g. 48, 62381 Alytus ir grąžinti ten pat savomis lėšomis, kurios turi būti įskaičiuotos į pasiūlymo kainą.
4.7. Kortelės po skaitmeninimo turi būti grąžintos tokia pačia lapų eiliškumo tvarka, kokia buvo perduotos skaitmeninimui. Tiekėjas privalo užtikrinti, kad nei vienas lapas nebūtų pamestas, sukeistas vietomis ar sugadintas. Jei perduota Kortelė buvo suklijuota, surišta ar kitaip tvirtinta – Tiekėjas ją išriša / atklijuoja tik tiek, kiek būtina kokybiškai nuskaityti kiekvieną lapą. Po skaitmeninimo Tiekėjas neprivalo atkurti pirminės formos (pvz., iš naujo klijuoti kortelės), tačiau privalo: (i) grąžinti visus lapus originalia eiliškumo tvarka ir; (ii) lapus sudėti į archyvavimo segtuvą, archyvinį voką arba „zip lock“ maišelį ir; (iii) ant laikymo priemonės pažymėti unikalų dokumento identifikatorių (paciento vardą, pavardę, gimimo datą, kortelės numerį, unikalų dokumentų identifikatorių), kad būtų galima identifikuoti, kuriam asmeniui dokumentai priklauso. Tiekėjas atsako už dokumentų fizinį vientisumą ir tvarką nuo jų paėmimo iki grąžinimo momento.
4.8. Užsakovas turi teisę paprašyti Tiekėjo greituoju būdu nuskenuoti tam tikrą Kortelę ir atsiųsti Užsakovui elektroniniu paštu. Užsakovas prašymą pateikia elektroniniu paštu ar telefonu, nurodydamas identifikuojančius duomenis. Tiekėjas Kortelę turi nuskenuoti ir persiųsti Užsakovo prašyme nurodytu elektroniniu paštu ar kitomis Šalių sutartomis priemonėmis ne vėliau nei per 2 (dvi) darbo dienas nuo prašymo pateikimo. 

5. TIEKĖJO DOKUMENTŲ SAUGOJIMO PATALPOMS IR DOKUMENTŲ APSAUGAI KELIAMI SAUGUMO REIKALAVIMAI  
5.1. Dokumentų saugojimui skirtose patalpose turi būti užtikrinta: (i) priešgaisrinė apsauga; (ii) vaizdo stebėjimo sistemos; (iii) fizinė apsauga; (iv) tinkamas mikroklimatas; (v) ribota prieiga pašaliniams asmenims.
5.2. Reikalavimai dokumentų saugojimo patalpoms ir dokumentų saugumui nurodyti techninės specifikacijos 2 priede. Pasirašydamas Sutartį, Tiekėjas patvirtina, kad susipažino ir įsipareigoja laikytis bei užtikrinti 2 priede nurodytus reikalavimus. Užsakovas gali pareikalauti, kad Tiekėjas pateiktų pasirašytą 2 priedą po Sutarties sudarymo. 

6. DOKUMENTŲ SKAITMENINIMAS
6.1. Dokumentų skaitmeninimas apima:
6.1.1. dokumentų sisteminimą;
6.1.2. dokumentų apskaitą;
6.1.3. dokumentų saugojimą;
6.1.4. dokumentų apdorojimą ir parengimą skaitmeninimui;
6.1.5. lapų išsegimą prieš skenavimą ir susegimą atgal ta pačia tvarka po skenavimo;
6.1.6. dokumentų skenavimą;
6.1.7. skaitmeninių dokumentų (failų) ir jų katalogų sukūrimą;
6.1.8. metaduomenų sukūrimą, suvedimą ir užpildymą;
6.1.9. dokumentų talpinimą į skaitmeninį archyvą (laikiną skaitmeninę saugyklą);
6.1.10. dokumentų saugojimą sukurtame elektroniniame archyvo modelyje.
6.2. Visi dokumentai turi būti skenuojami neapversti, užtikrinant dokumentų pilną įskaitomumą, kokybę ir vientisumą.
6.3. Skaitmeninimo metu turi būti išsaugoma dokumentų struktūra, eiliškumas ir turinio vientisumas.
6.4. Dokumentų skenavimas turi būti atliekamas ne mažesne kaip 300 dpi raiška. Tiekėjas gali naudoti didesnę raišką, jei tai pagerina konkretaus dokumento vaizdo kokybę.
6.5. Užsakovas nereikalauja, kad dokumentai būtų nuskenuoti naudojant OCR (optinę simbolių atpažinimo) technologiją. Dokumentų atpažinimas privalo būti užtikrintas Kortelei priskyrus techninėje specifikacijoje reikalaujamus metaduomenis. 
6.6. Kortelės skenuojamos nespalvotai pilkumo pustonių (grayscale) režimu, 8 bitų spalvų gyliu (256 pilkumo atspalvių). Draudžiama naudoti gryno juodai-balto (bitonal, 1 bitas) skenavimo režimą.
6.7. Prieš pradedant masinį skenavimą, Tiekėjas privalo pateikti Užsakovui ne mažiau kaip 5 (penkių) skirtingų Kortelių bandomuosius nuskenuotus failus. Užsakovas per 3 (tris) darbo dienas raštu patvirtina arba atsisako patvirtinti bandomųjų failų kokybę. Masinis skenavimas gali būti pradedamas tik gavus rašytinį Užsakovo patvirtinimą.
6.8. Tušti ir / arba nepradėti pildyti dokumentai (pvz. neužpildytos formos) turi būti skenuojami. Tiekėjas privalo skenuoti pilną Kortelę iš kiekvienos lapo pusės. 
6.9. Turi būti užtikrintas nuskenuotų dokumentų vientisumas taip, kaip nurodyta Lietuvos vyriausiojo archyvaro 2019 m. gruodžio 18 d. įsakyme Nr. VE-73 „Dėl popierinių dokumentų atrankos ir išsaugojimo elektronine forma tvarkos aprašo patvirtinimo“.
6.10. [bookmark: _Ref232490958]Kortelė turi būti pateikiama kaip vienas vientisas formato failas, apimantis visus to dokumento lapus. Draudžiama Kortelę pateikti kaip atskirus vieno ar kelių lapų failus. Priimtini failų formatai: PDF/A arba kitas lygiavertis failų peržiūros formatas, kuris atitinka visas šias sąlygas: (i) formatas yra visuotinai paplitęs dokumentų peržiūrai; (ii) dokumentą galima atidaryti ir peržiūrėti naudojant nemokamą programinę įrangą (pvz., Adobe Acrobat Reader ar analogiškas priemones); (iii) formatas palaiko kelių puslapių dokumentų saugojimą viename faile. Rekomenduojamas formatas – PDF/A. Tiekėjas, ketinantis naudoti kitą formatą, privalo tai iš anksto raštu suderinti su Užsakovu.

7. LAIKINA SKAITMENINĖ SAUGYKLA
7.1. Skaitmeninimo proceso metu, iki galutinio nuskenuotų Kortelių perkėlimo į elektroninį archyvo modulį, Tiekėjas privalo:
7.1.1. nuskenuotas Korteles laikyti saugioje laikinoje saugykloje, kurios serveriai yra ne mažiau kaip TIER III duomenų centruose;
7.1.2. suteikti Užsakovui prieigą (tik peržiūros teisėmis) prie laikinoje saugykloje esančių Kortelių visą laikino saugojimo laikotarpį;
7.1.3. laikinoje saugykloje esančios Kortelės privalo turėti privalumus aprašančius metaduomenis;
7.1.4. laikinas saugojimas trunka iki visų Kortelių perkėlimo į elektroninį archyvo modulį. Laikino saugojimo kaštai turi būti įskaičiuoti į pasiūlymo kainą;
7.1.5. laikina saugykla yra tik tarpinė priemonė. Ji nėra laikoma galutiniu Sutarties įvykdymo rezultatu.

8. ELEKTRONINIS ARCHYVO MODULIS
8.1. Tiekėjas privalo atlikti programavimo darbus, kurių rezultatas yra visapusiškai funkcionuojantis elektroninio archyvo modulis, leidžiantis gydytojams ir kitiems įgaliotiems darbuotojams peržiūrėti nuskenuotas Korteles tiesiogiai informacinėje aplinkoje.
8.2. Modulis turi būti pajėgus palaikyti iki 10 vartotojų be našumo pablogėjimo. Modulis turi būti suprojektuotas taip, kad išaugus vartotojų skaičiui iki 50, veiktų be našumo pablogėjimo.
8.3. Techninė integracija:
8.3.1. Tiekėjas per 10 (dešimt) darbo dienų nuo Sutarties įsigaliojimo privalo organizuoti techninį susitikimą su Užsakovo įgaliotu asmeniu už informacines technologijas, siekdamas išsiaiškinti visus techninius integracijos reikalavimus;
8.3.2. Tiekėjas privalo parengti analizės dokumentą, kuriame aprašyta siūloma integracijos architektūra, duomenų mainų formatai, API sąsajos ir diegimo planas. Šis dokumentas turi būti suderintas su Užsakovu per 20 (dvidešimt) darbo dienų nuo pirmojo susitikimo;
8.3.3. Kortelės turi būti perkeltos į elektroninį archyvo modulį per sutartą terminą. Šalys gali susitarti, kad Kortelės į elektroninį archyvo modulį bus perkeliamos etapais įvykdžius dalį Kortelių skenavimo darbų, taip paspartinant perkėlimo procesą;
8.3.4. Po kiekvienos perkeltų dokumentų partijos Tiekėjas privalo pateikti Užsakovui perkėlimo ataskaitą su nurodytais perkeltų Kortelių skaičiais ir metaduomenimis;
8.3.5. Elektroninio archyvo modulio kalba – lietuvių. 
8.4. Perkėlimo tvarka:
8.4.1. Kortelė turi būti perkelta kaip vienas vientisas failas, apimantis visus Kortelės lapus (plačiau žr. ‎6.10 p.); 
8.4.2. Kartu su kiekvienu failu turi būti perkelti šie privalomi Kortelės metaduomenys:
8.4.2.1. Vardas;
8.4.2.2. Pavardė;
8.4.2.3. Asmens kodas;
8.4.2.4. Gimimo data;
8.4.2.5. Paskutinio įrašo Kortelėje data;
8.4.2.6. Unikalus dokumento identifikatorius (sisteminis);
8.4.2.7. Skenavimo atlikimo data.
8.5. Tiekėjas privalo suprogramuoti ir įdiegti elektroninio archyvo modulį, atitinkantį visus reikalavimus. Šio modulio kūrimo išlaidos turi būti įtrauktos į pasiūlyme nurodytą kainą.
8.5.1. Modulyje talpinamos visos nuskenuotos pacientų Kortelės;
8.5.2. Modulis privalo turėti paieškos funkciją su šiais privalomais filtrais ir ieškoti pagal metaduomenis:
	Nr.
	Filtro pavadinimas
	Aprašymas

	1
	Asmens vardas
	Paciento vardas (ar jo dalis)

	2
	Asmens pavardė
	Paciento pavardė (ar jos dalis)

	3
	Gimimo data
	Tiksli gimimo data arba metų intervalas

	4
	Asmens kodas
	Unikalus asmens identifikacinis kodas

	5
	Paskutinio įrašo Kortelėje data
	Data, kada paskutinį kartą buvo atliktas įrašas paciento Kortelėje

	6.
	Unikalus dokumento identifikatorius (sisteminis)
	Šalių sutartas identifikavimo būdas, leidžiantis nustatyti dokumento fizinę buvimo vietą (dėžę ar kitą laikmeną)

	7.
	Skenavimo data
	Viso dokumento skenavimo vėliausia data užbaigianti skenavimo darbą


8.5.3. Paieškos rezultatai turi būti pateikiami sąrašo pavidalu, rodant: paciento vardą, pavardę, asmens kodą, gimimo datą, paskutinio įrašo datą;
8.5.4. Iš paieškos rezultatų sąrašo vartotojas turi galėti atidaryti ir peržiūrėti konkretaus paciento nuskenuotą Kortelę.
8.6. Dokumentų peržiūros ir kitas funkcionalumas:
8.6.1. Modulis turi leisti vartotojui peržiūrėti nuskenuotą dokumentą neatsisiuntus failo į kompiuterį;
8.6.2. Dokumentų peržiūra turi veikti populiariausiose Windows operacinės sistemos naršyklėse (Chrome, Firefox, Edge) be papildomų įskiepių diegimo;
8.6.3. Vartotojas turi turėti galimybę naršyti tarp atskirų nuskenuoto dokumento lapų (scroll funkcija dokumente);
8.6.4. Turi būti galimybė dokumentą padidinti / sumažinti (zoom funkcija dokumente);
8.6.5. Dokumentas atsisiuntimui (PDF/A formatu arba lygiavertis) turi būti prieinamas įgaliotiems vartotojams, turintiems atsisiuntimo teisę;
8.6.6. Turi būti galimybė atspausdinti dokumentą ar pasirinktą jo dalį (pasirinktą lapų skaičių);
8.6.7. Turi būti galimybė atsisiųsti dokumentą į kompiuterį.
8.7. Prieigos teisių valdymas:
8.7.1. Tiekėjas privalo suderinti su Užsakovu vartotojų rolių sistemą, pavyzdžiui:
	Vartotojas
	Rolė

	Gydytojas
	Galimybė ieškoti ir peržiūrėti dokumentus, atsisiuntimo, spausdinimo, teisės, pilnavertis vartotojas, išskyrus sistemos administratoriui priskiriamas teises

	Vyresnysis gydytojas / vadovas
	

	Registratūros darbuotojas
	

	Sistemos administratorius
	Pilno valdymo teisės, vartotojų administravimas.


8.8. Elektroninio archyvo modulis turi turėti audito funkciją, kad būtų galima peržiūrėti vartotojų prisijungimą prie sistemos, peržiūrėtus, atsisiųstus dokumentus. Turi leisti atlikti administracines užduotis: teikti audito ataskaitą, teikti dokumento veiksmų istorijos ataskaitą, peržiūrėti klaidų ir įvykių žurnalus, tvarkyti vartotojus ir jų profilius, tvarkyti veiksmų bei prieigos teises.
8.9. Kiti elektroninio archyvo modulio reikalavimai:
	Nr.
	Reikalavimas
	Aprašymas

	1.
	Sistemos pasiekiamumas (SLA)
	Ne mažiau kaip 99,5%

	2.
	Dokumentų peržiūros greitis
	Dokumentas turi būti parodomas ne ilgiau kaip per 60 sekundžių

	3.
	Paieškos rezultatų pateikimas
	Ne ilgiau kaip per 30 sekundžių esant nominaliai apkrovai

	4.
	Duomenų saugumas
	TLS 1.2 ar naujesnė versija; atitikimas BDAR reikalavimams

	5.
	Puslapių žymėjimas ir PDF/A ar kito failo generavimas
	Galimybė pažymėti / atžymėti visus puslapius vienu paspaudimu;
Automatinis PDF generavimas tik iš pasirinktų puslapių skaičiaus;
Automatinis failo pavadinimo sudarymas pagal Šalių sutartą šabloną, pavyzdžiui, [Vardas]_[Pavardė]_[Gimimo data]_[Dokumento eksportavimo data].pdf;

	6.
	Bendrinamas su prieigos kodu ir galiojimo terminu
	Parsisiuntimo URL nuorodos generavimas su prieigos kodu, pavyzdžiui, užrakintas dokumentas pasiekiamas tik su paciento asmens kodu;
Galiojimo termino nustatymas, pavyzdžiui, 1, 3, 7, 14, 30 d.;
Administratoriaus galimybė matyti ir atšaukti visų vartotojų nuorodas esant pažeidimui ar kitoms situacijoms;
Prieigos kodas turi būti perduodamas atskirai nuo nuorodos (dviejų veiksnių apsauga).



8.10. Dokumentacija ir mokymai.
8.10.1. Tiekėjas privalo parengti ir pateikti Užsakovui: (i) analizės dokumentą (integracijos architektūra); (ii) diegimo vadovą lietuvių kalba; (iii) naudotojo vadovą gydytojams ir kitiems galutiniams vartotojams lietuvių kalba; (iv) administratoriaus vadovą lietuvių kalba;
8.10.2. Tiekėjas privalo apmokyti Užsakovo paskirtus atstovus dirbti su elektroninio archyvo moduliu. Mokymų trukmė – ne mažiau kaip 4 (keturios) akademinės valandos.
8.11. Elektroninio archyvo modulio sukūrimas laikomas sėkmingai baigtu, kai:
8.11.1. visi suskaitmeninti dokumentai (Kortelės) sėkmingai perkelti ir pasiekiami per modulį;
8.11.2. paieška pagal visus privalomus filtrus (metaduomenis) veikia tinkamai;
8.11.3. vartotojų rolės sukonfigūruotos ir veikia pagal Šalių suderintą tvarką;
8.11.4. modulis fiksuoja vartotojų veiksmus;
8.12. Tiekėjas privalo atlikti pilno funkcionalumo testavimą ir pateikti Užsakovui testavimo ataskaitas prieš galutinį priėmimą.

9. ELEKTRONINIO ARCHYVO MODULIO GARANTINĖ IR TECHNINĖ PRIEŽIŪRA
9.1. Garantinė priežiūra apima:
9.1.1. klaidų taisymą: elektroninio archyvo modulio veikimo sutrikimo atvejais atsirandantys defektai, neatitikimai ar klaidos šalinamos per šiame skyriuje nustatytus terminus, nepriklausomai nuo jų atsiradimo priežasties, išskyrus Užsakovo tyčinių veiksmų ar force majeure atvejus;
9.1.2. saugumo pažeidimų šalinimą: Tiekėjas privalo stebėti ir šalinti kibernetinio saugumo pažeidimus elektroninio archyvo modulyje;
9.1.3. techninę pagalbą ir konsultacijas: darbo dienomis 8:00–17:00 val. per visą garantinį laikotarpį.
9.2. Klaidos lygio nustatymas, reagavimo ir šalinimo terminai.

	Klaidos lygis
	Aprašymas ir poveikis
	Pavyzdžiai
	Reagavimo terminas*
	Šalinimo terminas

	KRITINĖ
	Sistema nepasiekiama arba esminės funkcijos (paieška, dokumentų peržiūra) neveikia.
	Negalima prisijungti prie sistemos; paieška grąžina klaidos pranešimą; dokumentai nerodomi.
	Per 3 val.
	Per 10 val.

	SVARBI
	Esminės sistemos funkcijos (paieška, peržiūra, filtrai) veikia, tačiau netinkamai arba nepatikimai. Sistema pasiekiama, tačiau darbas su ja yra žymiai sutrikdytas.
	Filtras pagal asmens kodą neveikia; dokumentas atsidaro iškraipytas; kai kuriems naudotojams nepavyksta prisijungti.
	Per 6 val.
	Per 24 val.

	NEŽYMI
	Pagalbinės funkcijos veikia netinkamai arba neveikia, tačiau tai nesulaiko Užsakovo kasdienio darbo. Sistemą galima naudoti.
	Nereikšminga klaida ataskaitoje; sulėtėjęs dokumentų atsidarymo intervalas; vartotojo rolių ir teisių neišsaugojimas.
	Per 2 d. d.
	Per 2 d. d.


* Reagavimo terminas – laikas nuo Užsakovo pranešimo gavimo iki Tiekėjo rašytinio (el. paštu) patvirtinimo, kad pranešimas gautas ir klaidos tyrimas pradėtas. Reagavimo terminas neskaičiuojamas į šalinimo terminą. Šalinimo terminas pradedamas skaičiuoti pasibaigus reagavimo terminui. 
9.3. Užsakovas klaidas gali pranešti bet kuria jam patogiausia priemone: elektroniniu paštu, telefonu, žodžiu ar kitu kanalu. Nepriklausomai nuo pranešimo formos, Tiekėjas privalo užtikrinti, kad kiekvienas pranešimas būtų užregistruotas ir raštu (el. paštu) patvirtintas Užsakovui per nustatytą reagavimo terminą.
9.4. Baudos už klaidos šalinimo termino praleidimą. Jei Tiekėjas praleidžia bet kurio lygio klaidos šalinimo terminą, Užsakovas turi teisę taikyti šias baudas:
	Klaidos lygis
	Termino viršijimas
	Bauda

	KRITINĖ
	1–4 val. po termino pabaigos
	0,5% mėnesio palaikymo kainos už kiekvieną valandą

	
	5–10 val. po termino pabaigos
	1% mėnesio palaikymo kainos už kiekvieną valandą

	
	Nuo 11 val. po termino pabaigos ir daugiau
	2% mėnesio palaikymo kainos už kiekvieną valandą

	SVARBI
	1–4 val. po termino pabaigos
	0,05 % mėnesio palaikymo kainos už kiekvieną valandą

	
	5–10 val. po termino pabaigos
	0,1 % mėnesio palaikymo kainos už kiekvieną valandą

	
	Nuo 11 val. po termino pabaigos ir daugiau
	0,2 % mėnesio palaikymo kainos už kiekvieną valandą

	NEŽYMI
	1–2 darbo dienos po termino pabaigos
	0,02 % mėnesio palaikymo kainos už kiekvieną darbo dieną

	
	3–5 darbo dienos po termino pabaigos
	0,05 % mėnesio palaikymo kainos už kiekvieną darbo dieną

	
	Nuo 6 darbo dienų po termino pabaigos ir daugiau
	0,1 % mėnesio palaikymo kainos už kiekvieną darbo dieną



9.5. Tiekėjas privalo teikti techninę pagalbą ir konsultacijas darbo dienomis nuo 8:00 iki 17:00 val. per visą garantinį laikotarpį. Techninė pagalba apima:
9.5.1. konsultacijas dėl sistemos naudojimo, administravimo ir klausimų, kylančių eksploatuojant elektroninio archyvo modulį;
9.5.2. pagalbą naujų naudotojų paskyrų sukūrimo ir teisės valdymo klausimais;
9.5.3. Konsultacijas dėl sistemų suderinamumo ar integracijų su Užsakovo infrastruktūra.

10. INTELEKTINĖS NUOSAVYBĖS TEISĖS Į ELEKTRONINIO ARCHYVO MODULĮ
10.1. Tiekėjas perduoda Užsakovui visas išimtines autorių turtines teises į Užsakovui sukurtus kodus ir komponentus vykdant Sutartį, t.y. perleidžia sukurtą elektroninio archyvo modulį.  
10.2. Perduodamos teisės apima:
10.2.1. teisę atgaminti, spausdinti, įrašyti ir kitaip modifikuoti modulio programinį kodą bet kokia forma ir bet kokia apimtimi;
10.2.2. teisę perduoti modulį ar jo komponentus trečiosioms šalims (pvz., naujam tiekėjui) be apribojimų;
10.2.3. teisę modifikuoti, adaptuoti, tobulinti, perdaryti modulio kodą, duomenų bazių schemas, API sąsajas ir bet kuriuos kitus komponentus;
10.2.4. teisę jungti modulį su kitomis Užsakovo sistemomis, keisti integracijų logiką, pridėti naujus funkcinius blokus;
10.2.5. teisę perleisti teises trečiosioms šalims, pvz., naujam tiekėjui laimėjus pirkimą.
10.3. Teisės perduodamos neribotam laikui Lietuvos Respublikos teritorijoje ir be jokio papildomo atlygio. Visos teisės įskaičiuotos į Sutarties kainą.
10.4. Tiekėjas kartu su elektroninio archyvo modulio priėmimo–perdavimo aktu privalo perduoti, įskaitant bet neapsiribojant:
10.4.1. pilną išeities kodą (source code);
10.4.2. duomenų bazių schemas – lentelių, ryšių, indeksų, metaduomenų ir procedūrų aprašus;
10.4.3. API sąsajų dokumentaciją – visas vidines ir išorines sąsajas;
10.4.4. diegimo ir konfigūracijos instrukcijas – step-by-step vadovą, leidžiantį kitam subjektui įdiegti ir konfigūruoti modulį;
10.4.5. Priklausomybių sąrašą (dependency list) –naudojamų bibliotekų, frameworks ir įrankių sąrašą su versijomis;
10.4.6. testavimo scenarijus – funkcinius ir integracijos testus, leidžiančius patikrinti modulio veikimą po pakeitimų;
10.5. Tiekėjas garantuoja, kad:
10.5.1. turi visas teises į perduodamus komponentus ir jų perdavimas Užsakovui nepažeidžia jokios trečiosios šalies teisių;
10.5.2. elektroninio archyvo modulyje nenaudojami jokie trečiųjų šalių komponentai, kurių licencijavimo sąlygos draudžia tolimesnį naudojimą, modifikavimą ar perleidimą;
10.5.3. perduodamas kodas nėra apkrautas jokiomis teisėmis, pretenzijomis ar suvaržymais, galinčiais trukdyti Užsakovui naudotis moduliu ateityje ir po Sutarties pabaigos;
10.5.4. nepaliks jokių techninių priemonių (backdoor, licencinių spynų, laiko apribojimų ir pan.), kurios leistų Tiekėjui vienašališkai išjungti, apriboti ar kontroliuoti modulio veikimą ar kitaip apriboti Užsakovo teises po Sutarties pabaigos;
10.5.5. jei po priėmimo–perdavimo atsirastų trečiosios šalies pretenzijų dėl intelektinės nuosavybės pažeidimo, Tiekėjas atsakys asmeniškai ir savo lėšomis gins Užsakovą bei atlygis visus su tuo susijusius nuostolius.

___________
 


